دھریجے اَندھن؟

اسیݙی وستی دے ہک نینگر نال بس دے کلینڈر دا جھیڑا تھی ڳیا ۔ ٻے نینگر نال رَل ڳے ،تے کلینڈر کوں  کُٹݨ پئے ڳے ،ہک راہ وٹائو سائیکل ہک پاسے کھڑا تے چھڑویندا ودا ہا ، نینگریں  سمجھا جو اے وی عملے دا بندہ ہے، ݙو ترائے دھپاں ہونکوں  وی لڳ ڳیاں  ۔ چھٹ چُھٹا تھی ڳی ، بس چلی ڳی ، او بندہ ہک پاسے تھی تے لکھیندا ٻیٹھا ہئی ۔ دھریجے اَندھن۔ آپݨے پرائے دا خیال وی نی کریندے ۔ 

 حوالہ 
کتاب: مُہاڳ، مصنف: ظہور احمد دھریجہ ، ناشر: جھوک پبلشرز ، ملتان